Ayawovi Demba Tignokpa

Ayawovi Demba Tignokpa 'yar siyasar ƙasar Togo ce. Ta riƙe muƙamin ministar kuɗi  daga shekarar 2002 zuwa 2003, sannan kuma ministar tsare-tsare da haɗin gwiwa daga watan Janairun shekarar 2019 zuwa Oktoba 2020.

 Rayuwa 
Ayawovi Demba Tignokpa ita ce Ministar Tattalin Arziki, Kuɗi da kuma kamfanoni daga shekarun 2002 zuwa 2003. Ita ce mace ta farko da ta zama ministar kuɗi a ƙasar Togo. 

Demba Tignokpa ta kasance ɗaya daga cikin mataimaka uku, da kuma 'yan majalisar wakilai biyu na jamhuriyar, waɗanda aka zaɓa daga yankin Bassar a zaɓen 'yan majalisa na shekarar 2013. 

A shekarar 2015 Tignokpa ta kasance memba na kungiyar 'yan majalisar dokokin Afirka kan kimanta ci gaban ƙasa  (APNODE). 

A cikin shekara ta 2017 Tignokpa tana aiki a matsayin shugabar kwamitin asusun jama'a na Togo (Togo PAC),  kuma a matsayin shugabar kungiyar kwamitocin asusun jama'a na Afirka ta Yamma (WAAPAC). 

An shigar da Demba Tignokpa cikin majalisar ministocin Firayim Minista Komi Sélom Klassou a wani sauyi da aka sanar a ranar 25 ga watan Janairu 2019.  Ta maye gurbin Kossi Assimaidou a matsayin ministar tsare-tsare da raya ƙasa, tare da faɗaɗa ayyukan da suka haɗa da haɗin gwiwa.  A watan Fabrairun 2019 an naɗa ta na shekara 3 a matsayin shugabar tsarin haɗin gwiwar ƙasa don samun kuɗaɗen da asusun duniya ke bayarwa don yaki da cutar kanjamau, tarin fuka da zazzabin cizon sauro a Togo. Ta rasa muƙamin ta na minista a majalisar ministocin Victoire Tomégah-Dogbe a watan Oktoba na shekara ta 2020, inda ma'aikatar tsare-tsare da haɗin gwiwa ta kasance ƙarƙashin shugabancin jamhuriyar.

 Manazarta 

Rukuni:Rayayyun mutane